CELEX: 32022D0753
Language: bg
Date: 2022-05-16 00:00:00
Title: Решение (ОВППС) 2022/753 на Съвета от 16 май 2022 година за изменение на Решение (ОВППС) 2019/938 в подкрепа на процес на изграждане на доверие с цел установяване в Близкия изток на зона, свободна от ядрени оръжия и всякакви други оръжия за масово унищожение

17.5.2022   
               
               
                  BG
               
               
                  Официален вестник на Европейския съюз
               
               
                  L 138/15
               
            
         РЕШЕНИЕ (ОВППС) 2022/753 НА СЪВЕТА
         от 16 май 2022 година
         за изменение на Решение (ОВППС) 2019/938 в подкрепа на процес на изграждане на доверие с цел установяване в Близкия изток на зона, свободна от ядрени оръжия и всякакви други оръжия за масово унищожение
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 6 юни 2019 г. Съветът прие Решение (ОВППС) 2019/938 (1).
                  
               
                     (2)
                  
                  
                     В Решение (ОВППС) 2019/938 се предвижда 36-месечен период на изпълнение за дейностите, посочени в член 1 от него, след датата на сключване на споразумението за финансиране, посочено в член 3, параграф 3 от него.
                  
               
                     (3)
                  
                  
                     Партньорът по изпълнението, Институтът на ООН по разоръжаването, поиска удължаване с 12 месеца на посочения срок за изпълнение, като взе предвид забавянето в изпълнението на дейностите по проекта съгласно Решение (ОВППС) 2019/938 поради въздействието на пандемията от COVID-19.
                  
               
                     (4)
                  
                  
                     Продължаването на дейностите, посочени в член 1 от Решение (ОВППС) 2019/938, до 10 юли 2023 г., няма никакви последици по отношение на финансовите ресурси до 10 юли 2023 г.
                  
               
                     (5)
                  
                  
                     Решение (ОВППС) 2019/938 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В Решение (ОВППС) 2019/938 член 5, параграф 2 се заменя със следното:
            
               
                  „2.   Срокът му на действие изтича на 10 юли 2023 г.“
               
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 16 май 2022 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение 2019/938/ОВППС на Съвета от 6 юни 2019 г. в подкрепа на процес на изграждане на доверие с цел установяване в Близкия изток на зона, свободна от ядрени оръжия и всякакви други оръжия за масово унищожение (ОВ L 149, 7.6.2019 г., стр. 63).